**SHQIPËRIA**

**Strategjia Kombëtare për Zhvillim & Integrim**

#

# **Raport Monitorimi i Strategjisë** **Kombëtare të Barazisë Gjinore , Reduktimit të Dhunës me Bazë Gjinore dhe Dhunës në Familje për periudhën 2011.**

Pasqyra e Lëndës

Pasqyra e lëndës 2

Shkurtimet 3

Parathënie 4

1.Vlerësimi i perfomancës 6

Objektivi 1 6

Objektivi 2 8

Objektivi 3 10

Objektivi 4 12

2.Shpjegim i sistemit të monitorimit 15

Sistemi ekzistues i monitorimit në ministri dhe tek agjencitë nën varësi 15

Plani i punës për forcimin e sistemit të monitorimit 15

Shtojca – Shpjegim i treguesve 16

Treguesi - Objektivi 1 16

Treguesi - Objektivi 2 17

Treguesi - Objektivi 3  18

Treguesi (aktual) - Objektivi 4

**Shkurtimet**

SKBGJRDHBGJ&DHF Strategjia Kombëtare Për Barazinë gjinore, Reduktimin e Dhunës

 me Bazë Gjinore e Dhunës në Familje 2011-2015

CEDAË Konventa për Eliminimin e të Gjithë Formave të Diskriminimit ndaj Gruas

DPSHBF Drejtoria e Politkave për Shanset e Barabarta dhe Familjen

GPNI Grupi i Punës Ndërinstitucional

INSTAT Instituti i Statistikave

LBGJ Ligji i Barazisë Gjinore

BGJ Barazia Gjinore

DHF Dhuna në Familje

KKBGJ Këshilli Kombëtar i Barazisë Gjinore

MASH Ministria e Arsimit dhe Shkencës

MB Ministria e Brendëshme

MD Ministria e Drejtësisë

OJF Organizata Jofitimprurëse

MPÇSSHB Ministria e Punës, Çështjeve Sociale dhe Shanseve të Barabarta

MSH Ministria e Shëndetësisë

OSCE Organizata për Siguri dhe Bashkëpunim në Evropë

SHSSH Shërbimi Social Shtetëror

SHKP Shërbimi Kombëtar i Punësimit

PV Pushteti Vendor

RSH Republika e Shqipërisë

VKM Vendim i Këshillit të Ministrave

UNIFEM Fondi i Kombeve të Bashkuara për Gruan

UNDP Fondi i Kombeve të Bashkuara për Zhvillim

UNICEF Organizata e Kombeve të Bashkuara për Mbrojtjen e të Drejtave të Fëmijëve

BnQ Projekti “Barazi në Qeverisje”

Një “OKB” Programi për Barazinë Gjinore në Shqipëri

ITAP Instituti i Trajnimit të Administratës Publike

NVGJ Nëpunësit Vendorë Gjinorë

ToT Trajnim për Trajnerë

RKSGBGJ Raporti Kombëtar i Statusit të Gruas dhe Barazisë Gjinore

BK Bordi Këshillimor

IKT Instituti i Kurrikulave dhe Trajnimit

DAR Drejtoria Arsimore Rajonale

ZA Zyra Arsimore

ISHP Instituti i Shëndetit Publik

OBSH Organizata Botërore e Shëndetit

KE Këshilli i Europës

IZHA Instituti i Zhvillimit Arsimor

**Parathënie**

Strategjia Kombëtare për Barazinë Gjinore, Reduktimin e Dhunës me Bazë Gjinore e Dhunës në Familje 2011-2015, u miratua me VKM Nr. 573 dt.16.06.2011. Si strategji ndërsektoriale, SKBGJ-DHBGJ tregon rrugët dhe mekanizmat institucionalë për përfshirjen e çështjeve gjinore në politikat publike, për zbutjen e dallimeve gjinore dhe parandalimin dhe luftën ndaj dhunës me bazë gjinore.

Barazia Gjinore është gur themeli në proçesin e zhvillimit të vendit. Çështjet e barazisë gjinore janë në qëndër të politikave sociale të vendeve të BE dhe një nga kërkesat për vendet që kanë hyrë në proçesin e integrimit europian. Integrimi gjinor, d.m.th., procesi që siguron që perspektiva gjinore dhe qëllimi për barazi gjinore të jenë në qendër të të gjitha aktiviteteve – zhvillim politikash, kërkime, advokim/dialog, legjislacion, shpërndarje e burimeve si dhe planifikim, zbatim dhe monitorim i programeve dhe projekteve, si një strategji për të promovuar dhe arritur barazinë gjinore, duhet të jetë pjesë e të gjitha politikave sociale, ekonomike dhe politike në Shqipëri. Një strategji e tillë jo vetëm siguron arritjen e një zhvillimi të qëndrueshëm nëpërmjet shfrytëzimit të potencialit të plotë njerëzor të vendit, por edhe garanton që të gjitha grupet shoqërore t’i gëzojnë këto arritje.

Kjo është baza për të kuptuar përse çështjet gjinore po bëhen gjithnjë e më të rëndësishme për shoqërinë shqiptare. Në dekadën e parë të këtij shekulli, ka pasur zhvillime të rëndësishme institucionale dhe strukturore për përparimin dhe emancipimin e mëtejshëm të grave në shoqërinë shqiptare, si dhe për të siguruar pjesëmarrjen aktive të tyre njëlloj si burrat në jetën politike, ekonomike dhe shoqërore të vendit.

Rishikimi i SKBGJ-DHF 2007-2010 dhe hartimi i Strategjisë Kombëtare për Barazinë Gjinore, Reduktimin e Dhunës me Bazë Gjinore e Dhunës në Familje 2011-2015, u nxit nga nevoja për të përputhur afatet e veprimtarisë së kësaj strategjie me ato të SKZHI-së dhe si përgjigje ndaj zhvillimeve dhe kërkesave të kohës për të përforcuar veprimet që synojnë krijimin e një shoqërie që bën realitet pjesëmarrjen dhe mbrojtjen e barabartë të qytetarëve shqiptarë, pa dallim seksi, identiteti gjinor, (pa)aftësie, moshe, apo origjine shoqërore.

Hartimi i Strategjisë Kombëtare për Barazinë Gjinore, Reduktimin e Dhunës me Bazë Gjinore e Dhunës në Familje 2011-2015, është fryt i një procesi ndërveprues dhe gjithëpërfshirës, i udhëhequr nga MPÇSSHB, e cila angazhoi institucione të qeverisjes qendrore, lokale, shoqërisë civile, shoqatave jo-qeveritare, grupe të ndryshme interesi, përfaqësues të forcave politike në vend, përfaqësues të fushës akademike, si dhe donatorë e partnerë ndërkombëtarë. Dokumenti u hartua si rezultat i pjesëmarrjes së të gjithë aktorëve dhe palëve të interesuara në çështje të barazisë gjinore. Kjo pjesëmarrje e gjerë synoi të rrisë prurjen e informacionit nga shumë drejtime dhe të sigurojë që plani i veprimit dhe ndërhyrjeve të jetë në përputhje me nevojat dhe mundësitë reale të institucioneve të vendit. Gjithashtu, strategjia është konceptuar për të nxitur bashkëpunimin ndërmjet aktorëve të ndryshëm qeveritarë (qendrorë e lokalë), donatorëve, shoqërisë civile dhe komunitetit, për të marrë vendime të orientuara dhe drejtuara nga përparësitë që shtron çështja e barazisë gjinore dhe reduktimit të dhunës me bazë gjinore.

Strategjia Kombëtare për Barazinë Gjinore, Reduktimin e Dhunës me Bazë Gjinore e Dhunës në Familje 2011-2015, është konceptuar mbi analizën dhe trajtimin e dy çështjeve të rëndësishme: Barazia Gjinore dhe Reduktimi i Dhunës me Bazë Gjinore.

Strategjia Kombëtare për Barazinë Gjinore, Reduktimin e Dhunës me Bazë Gjinore e Dhunës në Familje 2011-2015, shoqërohet me një Plan Veprimi të detajuar në objektiva, masa zbatuese, buxhete përkatëse, tregues të matshëm dhe afate kohore për realizimin tyre. Gjithashtu janë përcaktuar edhe institucionet kryesore përgjegjëse dhe bashkëpunëtorët për çdo masë zbatuese.

**Synimet kryesore**

**Strategjia synon:**

* të bëjë përpjekje drejt arritjes së barazisë gjinore në Shqipëri, nëpërmjet integrimit të perspektivës gjinore në të gjitha aspektet e hartimit dhe zbatimit të politikave. Kjo do të thotë pjesëmarrje e barabartë e grave dhe vajzave, burrave dhe djemve në jetën sociale, ekonomike e politike të vendit, si dhe mundësi të barabarta për të gëzuar të gjitha të drejtat e tyre dhe për të vënë në shërbim potencialet e tyre individuale në dobi të shoqërisë;
* të përmirësojë mbrojtjen, reagimin e autoriteteve publike dhe mbështetjen për viktimat e dhunës me bazë gjinore, si dhe të theksojë punën parandaluese, duke adresuar shkaqet e dhunës dhe abuzimit në familje dhe shoqëri.

Objektivat e vitit 2011

* Fuqizimi i strukturave për barazinë gjinore dhe dhunën në familje, në nivel qendror dhe vendor. Vazhdimi i bashkëpunimit me ministritë e linjës dhe pushtetin vendor për instituciopnalizimin e rrjetit të nëpunësve gjinorë si dhe forcimi i kapaciteteve të tyre, nëpërmjet trajnimeve.
* Përmirësime në fushën e legjislacionit për barazinë gjinore dhe luftën kundër dhunës në familje. Sigurimi i një mbrojtjeje dhe mbështetjeje më të mirë për viktimat e dhunës në familje, nëpërmjet vënies në funksionim të Qendrës Kombëtare të rehabilitimit të viktimave të dhunës në famije si dhe ngritjes së Mekanizmit të Referimit të rasteve të dhunës nëpër Bashki.
* Organizimi i fushatave për parandalimin dhe luftën kundër dhunës në familje dhe të drejtave të grave për të siguruar sensibilizimin dhe ndërgjegjësimin e shoqërisë. Ngritja e kapaciteteve të grave dhe vajzave potenciale për kandidate në zgjedhjet vendore nëpërmjet trajnimeve të ndryshme si dhe krijimit të rrjeteve në të gjithë vendin.
* Fuqizimi ekonomik dhe shoqëror i grave dhe vajzave nëpërmjet krijimit të mundësive për hapjen e sipërmarjeve të tyre.

**Objektivi 1**

Bashkëpunimi me ministritë e linjës dhe Bashkitë për emërimin e nëpunësve gjinorë , në zbatim të Ligjit nr.9970 “Për Barazinë Gjinore në Shoqëri”.

Rritja e kapaciteteve të nëpunësve gjinorë, nëpunësve të Adminuistratës publike, nëpërmjet trajnimeve për legjislacionin e barazisë gjinore dhe dhunës në familje, etj.

Përmirësime të Ligjit 9669 ”Për masat ndaj dhunës në marrëdhëniet familjare” me synim sigurimin e mbrojtjes dhe mbështetjes për viktimat e dhunës në familje.

Ngritja e mekanizmit të referimit të rasteve të dhunës në familje.

**Objektivi 2** – Fuqizimi i vajzave dhe grave nëpërmjet pjesëmarrjes së tyre në vendim-marrje.

Ngritja e kapaciteteve të grave dhe vajzave potenciale për kandidate për Zgjedhjet lokale, nëpërmjet organizimit të trajnimeve , forumeve dhe krijimit të rrjeteve të tyre.

Sensibilizimi për mes shkrimeve në media si dhe emisioneve të ndryshme në TV e Radio.

Botime sensibilizuese.

# **1.Vlerësimi i perfomancës**

|  |
| --- |
| * Objektivi 1. Fuqizimi i strukturave për barazinë gjinore dhe dhunën në familje, në nivel qendror dhe vendor.
 |

#### **Indikatorët**

1. Numri i nënpunësve gjinorë të emëruar në ministritë e linjës. Nga 1 janë bërë 2 nëpunësa gjinorë në ministritë e linjës.
2. Numri i nëpunësve gjinorë të emëruar në Bashki. Nga 12 nëpunësa gjinorë në 2010 janë bërë 15 nëpunësa gjinorë në 2011.
3. Numrit i personave të trajnuar mbi çështjet e barazisë gjinore dhe dhunës në familje. Nga 945 persona të trajnuar në 2010 janë trajnuar 1000 persona në 2011.

#### **Arritjet**

Si mekanizmi më i lartë i strukturave të barazisë gjinore, Këshilli Kombëtar i Barazisë Gjinore gjatë vitit 2011 ka vazhduar mirëfunksionimin, duke shqyrtuar dhe miratuar disa akte të rëndësishme që kanë të bëjnë me forcimin e mekanizmave për barazinmë gjinore si psh. :

* Prezantimi dhe Miratimi i Raportit Vjetor të Monitorimit të Objektivave të Strategjisë Kombëtare të Barazisë Gjinore dhe Dhunës në Familje, arritjet dhe sfidat gjatë 2010 në këtë fushë.
* Prezantimi dhe miratimi në parim i Draft-Strategjisë Kombëtare për Barazinë Gjinore dhe Reduktimin e Dhunës me Bazë Gjinore dhe Dhunës në Familje 2011-2015.

**Vazhdimi i punës për institucionalizimin e rrjetit të nëpunësve gjinorë në nivel qëndror dhe vendor**

Fuqizimi i rrjetit të nëpunësve gjinorë në ministritë e linjës ( 2 nëpunës nga 14 janë pozicionuar në strukturat brënda ministrive) dhe të nëpunësve vendorë për çështjet gjinore (deri tani 15 persona nga 65 bashki ) janë pozicionuar brënda strukturave të bashkive).

**Trajnime:**

* MPÇSSHB në bashkëpunim me UNËOMEN dhe Projektin Barazi në Qeverisje (BnQ), organizuan në 15-16 mars 2011 Konferencën Kombëtare “Barazia gjinore në Qeverisjen Vendore- Aktivitete Konrete” . Qëllimi ishte të diskutohej rreth politikave qeveritare dhe integrimit gjinor në nivel lokal dhe institucionalizimi i rrjetit të nëpunësve gjinorë.
* Instituti i Trajnimit të Administratës Publike (ITAP) dhe projekti i Qeverisë Austriake “Barazi në Qeverisje” (BnQ) kanë organizuar gjatë muajve qershor –korrik 2011 trajnime: “Mbi çështjet Gjinore”. Në këto trajnime morën pjesë 40 pjesëmarrës të institucioneve të ndryshme të administratës publike qëndrore (24 femra dhe 16 meshkuj).
* Trajnim 2 ditor: Monitorimi i politikave dhe i buxheteve nga pikpamja gjinore. Të mbështetur nga UNËOMEN janë organizuar gjatë muajit qershor trajnimi 2 ditor: “Monitorimi i politikave dhe buxheteve nga pikpamja gjinore”. Në këtë trajnim morën pjesë përfaqesues nga struktura përgjegjëse e barazisë gjinore në MPCSSHB,DPSHBF si dhe OJF-të në nivel lokal të përfshira në buxhetimin me pjesmarrje.
* Trajnim 2 ditor i nëpunësve gjinorë të Ministrive: “Integrimi i Perspektivës gjinore në politika dhe programe. MPÇSSHB në bashkëpunim me OSBE-në organizuan në datat 23- 24 Qershor në Vlorë trajnimin 2-ditor të avancuar të nëpunësve gjinore në qeverisjen qëndrore: “Integrimi i Perspektivës Gjinore në Politika dhe Programe”. Qëllimi i këtij trajnimi ishte reflektimi i njohurive të marra nga trajnimet e mëparshme si dhe ndarje përvojash lidhur me inisjativat e ndjeshme gjinore, kërkimin dhe mbledhjen e të dhënave nga Ministritë e linjës. Në këtë trajnim u prezantua Strategjia Kombëtare e Barazisë Gjinore, Reduktimit të Dhunës me Bazë Gjinore dhe Dhunës në Familje 2011-2015. Nga përfaqësuesit e Ministrive të Linjës u prezantuan Plane Veprimi individuale. Në një ceromoni të organizuar nga MPCSSHB me OSCE në muajin korrik u diplomuan për këto çështje rreth 15 persona.
* Kurse trajnimi specifike janë kryer në një disa bashki pilot me temën "Hartimi i Planit të Veprimit për barazinë gjinore", ku 89 persona janë trajnuar në këto bashki pilot, përveç 111 personave të trajnuar në njësitë bashkiake të vendit. (nga projekti i Qeverisë Austriake Barazi në Qeverisje BnQ)
* Gjatë muajve nëntor-dhjetor, kurse 2-ditore trajnimi u kryen me nëpunës të barazisë gjinore dhe punonjës të administratës publike të ministrive të linjës me temë "konceptet bazë të gjinisë dhe buxhetimit gjinor", ku rreth 30 persona janë trajnuar. (UNIFEM, BnQ Projekti austriak) .
* Takim me nëpunësit gjinorë në Ministri lidhur me integrimin gjinor në politika dhe programe 14-Tetor 2011-MPÇSSHB, në bashkëpunim me organizatën për Bashkëpunim dhe Siguri në Evropë-Prezenca në Shqipëri (OSCE) organizuan trajnimin me nëpunësit gjinore të Ministrive të linjës. Qëllimi i takimit ishte forcimi i rrjetit të nëpunësve gjinorë në Ministri si dhe shkëmbimi i informacionit, ndarja e përvojave dhe ndërtimi kapaciteteve të nëpunësve gjinorë duke theksuar edhe eksperiencat e fituara gjate vizitës studimore në Slloveni si dhe zbatimi në praktikë i njohurive të marra.
* Çështjet gjinore”- Trajnim një-ditor me përfaqësues të Administratës Publike. Trajnimet mbi barazinë gjinore u organizua në kuadër të programit mbi ngritjen e kapaciteteve të Departamentit të Administratës Publike (DAP), Institutit të Trajnimit të Administratës Publike (ITAP). Janë kryer disa seanca trajnuese me përfaqësues te ministrive te linjës, të mbështetura nga projekti “Barazi në Qeverisje”(BnQ).Në këto trajnime merrnin pjesë drejtore dhe specialistë nga të gjitha ministritë. Në këto trajnime u përfshinë konceptet dhe përkufizimet e barazisë gjinore, kuadri ligjor kombëtar dhe ndërkombëtar, mekanizmi kombëtar gjinor dhe marrëdhëniet ndërinstitucionale, analiza gjinore, treguesit e harmonizuar gjinor etj.Në fund të trajnimit pjesmarrësit morën njohuri se si mund të integrohet përkatësia gjinore në politikat e tyre nëpërmjet zbatimit të objektivave të Strategjisë 2011-2015. **Janë trajnuar gjithsej 233 persona, nga këto meshkuj 86 ose 37% dhe femra 147 ose 63%.**
* Trajnim dy ditor “Mbi analizën dhe përdorimin e statistikave gjinore mbi popullsinë, shëndetin dhe forcat e punës” , zhvilluar nga MPÇSSHB dhe UNFPA me përfaqësues të Ministrisë së Punës dhe Shërbimit Kombëtar të Punësimit, INSTAT dhe Instituti i Shëndetit Publik, specialistë që merren me statistikat në institucionet përkatëse. **U trajnuan në total 25 specialistë**

**Konferencë Kombëtare: “Përkatësia Gjinore –Aktivitete konkrete në Qeverisjen Vendore”**

Ministria e Punës ,Çështjeve Sociale dhe Shanseve të Barabarta në bashkëpunim me Programin UN ËOMEN,dhe Projektin austriak: “Barazi në qeverisje” organizuan në datat 15-16 Mars, Konferencën Kombëtare: “Përkatësia Gjinore –Aktivitete Konkrete në Qeverisjen Vendore”

Në këtë konferencë u diskutua rreh politikave të qeverise për integrimin e çështjeve gjinore në nivel Vendor.

**Fushatat e sensibilizimit**

Gjatë vitit 2011 në zbatim të Strategjisë Kombëtare të Barazisë Gjinore dhe Dhunës në Familje, të Ligjit Nr. 9970 datë 24.07.2008 “Për barazinë gjinore në shoqëri” janë kryer fushata ndërgjegjësimi të cilat kanë synuar të sensibilizojnë opinionin publik, institucionet në nivel qëndror dhe vendor, median etj lidhur me të zbatimin e LBGJ, SKBGJ&DHF 2007-2010, vecanërisht Konventën e OKB-së CEDAË, njohjen dhe luftën për eleminimin e steriotipeve gjinore në arsim, punësim, familje, etj.

***Aktivitet me rastin e 8 Marsit, Ditës Ndërkombëtare të Gruas,*** Ministria e Punës, Çështjeve Sociale dhe Shanseve te Barabarta, organizoi aktivitetin **"Një ore me poezi per gruan" ,** Aktiviteti ishte një mesazh i rëndësishëm për barazinë gjinore, të drejtat e grave dhe luftën kundër, dhunës ndaj gruas përfshirë dhunën në familje.Aktiviteti ishte nje kolazh poetik për gruan, botën dhe problematikën e saj. Ai u përcoll me dashuri, me humanizëm dhe dhimbje nga aktoret e mirenjohura, të ftuara në këtë aktivitet sensibilizues dhe ndërgjegjësues në lidhje me të drejtat e grave

Në këtë kuadër janë zhvilluar emisione në radio dhe tv, shkrime në gazetat kombëtare dhe lokale, janë shpërndarë Rekomandime të CEDAË, të Ligjeve “Për barazinë gjinore në shoqëri”, etj.

#### **Investimet**

Nuk ka investime nga buxheti i shtetit lidhur me këtë objektiv. Por aktivitetet për arritjen e objektivit janë mbuluar nga fondet e donatorëve si Programi Një OKB “Për barazinë gjinore në Shqipëri”; Projekti i Qeverisë Austriake “Barazi në Qeverisje” dhe OSBE “ Rritja e rolit të gruas në qeverisje”.

**Faktorët pengues:**

Faktorët pengues për arritjen e këtij objektivi janë të lidhura shpesh me buxhetin e pamjaftueshëm për një pozicion shtesë në stafet e ministrive të linjës dhe të pushtetit lokal që të bënte të mundur emërimin me kohë të plotë të Nëpunësve Gjinorë, sidomos në njësitë e vogla vendore të cilat kanë shumë probleme me buxhetin e tyre; pamjaftueshmëria e vullnetit institucional për zbatimin siç duhet të SKBGJ-DHF dhe LBGJ në lidhje me emërimin dhe institucionalizimin e Nëpunësve Gjinorë; periudha e gjatë deri në konfirmimet zyrtare të Zgjedhjeve Vendore të vitit 2011.

|  |
| --- |
| Objektivi 2 : Fuqizimi i vajzave dhe grave nëpërmjet pjesëmarrjes së tyre në vendim-marrje. |

#### **Indikatorët**

* Përqindja e femrave dhe meshkujve në vendet e emëruara në institucionet e administrates publike të nivelit qendor dhe vendor
	+ Qeveria (ministra, zvministra, sekretar i pergjithshëm)
	+ Institucionet qendrore[[1]](#footnote-1) ( drejtuesit) p.sh. INSTAT, SHKP, ISHP, ISKSH, etj...
	+ Prefekturat
* Përqindja e femrave dhe meshkujve në shërbimin civil, sipas 4 klasave të nëpunësve civile
* Përqindja e femrave dhe meshkujve të përfshirë në forcat policore dhe ato të armatosura , sipas gradave

#### **Arritjet**

Në zbatim të këtij objektivi bazë ka qënë Ligji Nr. 9970 datë 24.07.2008 “Për barazinë gjinore në shoqëri”, i cili parashikon pjesmarrjen e grave në masën mbi 30% në jetën publike dhe politike. Aktivitetet zbatuese për vitin 2011 kanë qënë:

* **Konferencë Kombëtare: Rritja e Rolit të Gruas në Qeverisje: Një Premtim i Mbajtuar?**

Ministria e Punës, Çështjeve Sociale dhe Shanseve të Barabarta, në kuadër të Projektit të Prezëncës së OSBE-së “Rritja e rolit të gruas në qeverisje”, të financuar nga Agjensia Suedeze për Bashkëpunimin dhe Zhvillimin Ndërkobëtar dhe Ambasada e Mbretërisë së Hollandës, me datë 8-9 Nëntor 2011, organizuan Konferencën Kombëtare: “Rritja e Rolit të Gruas në Qeverisje:Një premtim i mbajtur?

Kjo Konferencë shënoi fundin e një projekti 3-vjeçar dhe shërbeu si përmbledhje e inisiativave të shumta të organizuara që nga viti 2008 si dhe vlerësoi përpjekjet e partnerëve kombëtarë për promovimin e barazisë gjinore në jetën publike.Qëllimi kryesor i Konferencës ishte dhënia e mesazheve të qarta partive politike dhe institucioneve shtetërore mbi rëndësinë e mbështetjes së pjesmarrjes së gruas në politikë.Aktiviteti gjithashtu analizoi sfidat dhe kërkoi të identifikojë rrugët e mundëshme për çuarjen përpara të kësaj çështje.

* Emisione televizive dhe debate në median e shkruar dhe elektronike në kuadrin e zgjedhjeve vendore 2011 për rritjen e rolit të grave dhe vajzave si votuese dhe si kandidate.
* Botime, fletëpalosje dhe postera për pjesmarrjen aktive të grave në politikë, si udhëheqëse, në menaxhim fushatash rreth 1000 copë të shpërndara.
* Forum i Hapur: Reforma zgjedhore dhe zbatimi i kuotës gjinore në Shqipëri 27 Dhjetor 2011. Ministria e Punës,Çështjeve Sociale dhe Shanseve të Barabarta në bashkëpunim me Koalicionin për Nxitjen e Pjesmarrjes së Grave,Të Rinjve dhe Minoriteteve në Politikë organizuan Forumin e Hapur me temë: “Reforma zgjedhore dhe zbatimi i kuotës gjinore në Shqipëri”. Në këtë forum u prezantua edhe Peticioni i cili ka të bëjë me vendosjen e detyrimit ligjor që 1 në çdo 3 emra në listë të jetë grua dhe kjo të përfshijë të gjithë sistemin politik, gjithashtu si sanksion të vendoset mospranimi i listës të partive nga KQZ, nëse ato nuk kanë plotësuar listën.
* Nga monitorimi i të dhënave të marra nga DAP për vitin 2011 rezulton se: në administratën publike gjatë 2011 ka nje pjesmarrje të lartë të femrave në nivel specialisti ku, nga 64 % në 2010 është rritur në 64.9% në 2011;

Gjatë vitit 2011 ka patur rënie të përfaqësimit të grave në nivelin e mesëm dhe të lartë drejtues. Kështu në nivel të mesëm drejtues është 42 % për vitin 2010 është ulur në 39.2% në vitin 2011, por megjithatë postet më të larta drejtuese vazhdojnë të dominohen nga meshkujt. Në nivel të lartë drejtues përfaqësimi i femrave është 25% në vitin 2010 në 24.3 % në vitin 2011.

#### **Investimet**

Nuk ka investime nga buxheti i shtetit lidhur me këtë objektiv. Por aktivitetet për arritjen e objektivit janë mbuluar nga fondet e donatorëve si Programi Një OKB “Për barazinë gjinore në Shqipëri”; Projekti i Qeverisë Austriake “Barazi në Qeverisje” dhe OSBE “ Rritja e rolit të gruas në qeverisje”.

**Faktorët pengues:**

Si faktorë pengues të cilët pengojnë në realizimin de facto të kuotës 30% përmendim: steriotipet gjinore dhe mentalitetet, mosnjohjen sa duhet të LBGJ dhe moszbatimi në praktikë.

|  |
| --- |
| **Objektivi 3 : Të sigurohet fuqizimi ekonomik dhe shoqëror i femrave nëpërmjet adresimit të pabarazive gjinore në varfëri dhe promovimit të përfshirjes sociale;** |

**Indikatorët:**

**Indikatorët**

* Numri i aktiviteteve sensibilizuese dhe promovuese për nxitjen e aftësive sipërmarrëse të grave, integrimin e tyre në tregun e punës, etj.
* Numri i raporteve, studimeve, anketimeve, mbi fuqizimin ekonomik dhe shoqëror të gruas.

#### **Arritjet**

Gratë kanë ngritur bizneset e tyre kryesisht në aktivitete ekonomike të tilla si tregti, shitje me shumicë, dyqane, shërbime të ndryshme si dentist, noteri, avokati, parukeri, agro-biznes, industri, prodhimin e bulmetit, tekstil, botime librash, rrobaqepësi dhe punime artizanale.

Sipas të dhënave të më të fundit të INSTAT, numri i bizneseve që udhëhiqen nga femrat për vitin 2010 është 26.4 %, me një rritje prej 0.7 pikë përqindje në krahasim me një vit me parë**.**

* Promovimi i sipërmarrjes së grave nëpërmjet organizimit të panaireve të përvitshme kombëtare për sipërmarrjen e grave: Panairit 2 ditor në Tiranë në prill: Fuqizimi ekonomik i gruas-Fuqizimi ekonomik i Shqipërisë. **Gjatë ditëve të panairit u zhvilluan dy sesione diskutimi:**-Gratë sipërmarrëse dhe marrëdhëniet e tyre me sistemin fiskal- Kreditimi një suport i rëndësishëm për rritjen e biznesit të grave.
* MPÇSSHB, e mbështetur nga Zyra e Bashkëpunimit Zvicerian në Shqipëri kanë organizura në kuadër të mbështetjes së nismave për fuqizimin ekonomik te grave 2 panaire 2-ditore :10- 11 Korrik 2011 në Vlorë 15- 16 Korrik 2011 në Korçë. Qëllimi ishte promovimi i 40 bizneseve të drejtuara nga gratë ne Qarkun e Fierit dhe Vlorës.

#### **Faktorët pengues**

Fuqizimi ekonomik i gruas në Shqipëri pengohet kryesisht nga këta faktorë

* Steriotipet dhe mentalitet që e lidhin gruan me rolin riprodhues.
* Mosvlerësimi i punës së papaguar
* Shkalla më e lartë e papunësisë tek gratë
* Mungesa e informacionit tek gratë lidhur me të drejtat e tyre në biznes.
* Mungesa e kushteve lehtësuese në legjislacionin shqiptar lidhur me gratë sipërmarrëse.
* Fondet financiare jo të mjaftueshme .
* Studime të pakta të tregut të punës dhe aftësive të kërkuara nga ky treg.
* Informaliteti ne tregun e punës, dhe pse politikat qeveritare kane synuar vazhdimisht ne uljen e informalitetit akoma mbetet i larte informaliteti.

|  |
| --- |
| Objektivi 4: Të rritet ndërgjegjësimi ndaj dukurisë së dhunës me bazë gjinore, mbrojtja ligjore dhe administrative, si dhe mbështetja me shërbime për viktimat e dhunës dhe dhunuesit. |

#### **Indikatorët**

* Numri i mekanizmave kombetar te referimit te rasteve te dhunes ne familje
* Numri i fushatave sensibilizuese në nivel kombetar mbi dhunen ne familje
* Numri i punonjësve të strukturave/njësive në rang vendor dhe kombëtar që merren me eliminimin e dhunës në familje, sipas llojeve të organeve (polici, gjyqësor, shëndetësi, arsim, mbrojtje sociale, etj.) të trajnuar për zbatimin e Ligjit “Për masat ndaj dhunës në mardhëniet familjare”

**Arritjet**

Gjatë vitit 2011 ka patur disa insiativa ligjore për të përmirësuar mbrojtjen dhe mbështetjen për viktimat e dhunës në familje:

* Miratimi i VKM Nr. 334, datë 17.2.2011 “Për Mekanizmin e bashkërendimit të punës për referimin e rasteve të dhunës në marrëdhëniet familjare dhe mënyrën e proçedimit të tij”. Qëllimi i ngritjes së këtij mekanizmi është garantimi i mbrojtjes me masa ligjore të pjesëtarëve të familjes, të cilët janë viktima të dhunës në familje në të gjithë vendin duke i ardhur në ndihmë në mënyrë të koordinuar në nivel lokal. Gjatë vitit 2011 janë ngritur 17 mekanizma të referimit të rasteve të dhunës në familje nëpër Bashki.
* Në zbatim të Ligjit Nr. 9669 datë 18.12.2006 “Për masa ndaj dhunës në marrëdhëniet familjare” me qëllim për të mbështetur viktimat e dhunës në familje dhe ndryshimeve në këtë ligj një vit më parë u mundësua ngritja dhe vënia në funksionim në muajin Prill 2011 ***Qëndra e parë Kombëtare për viktimat e dhunës në familje*.** Deri tani në këtë Qendër janë pritur dhe trajtuar mbi 20 raste gra viktima të dhunës në familje me 16 fëmijët e tyre.Në këtë qëndër viktimave u jepet e gjithë ndihma e duhur shëndetësore, psikologjike, juridike si dhe janë përfshirë në programe rehabilituese dhe riintegruese. Ngritja dhe funksionimi i kësaj strehëze u mbështet nga PNUD në kuadrin e Programit “Një OKB”.
* VKM Nr.505 datë 13.07.2011 “Për miratimin e Standarteve të Shërbimeve të përkujdesit shoqëror për viktimat e dhunës në familje, në qendrat rezidenciale, publike dhe jopublike”. Standartet synojnë përmirësimin e jetësës së viktimave të dhunës në familje dhe të familjeve të tyre.
* Në ndryshimet që iu bënë Ligjit Nr.10.399 datë 17.03.2011, “Për ndihmën dhe shërbimet shoqërore” (i ndryshuar) lidhur me çështje të barazisë gjinore dhe dhunës në familje janë shtuar si subjekte të përfitimit të ndihmës ekonomike edhe gratë e dhunuara në rastet kur ato pajisen me urdhëra mbrojtës (UM) dhe (UMM). Si subjekte të cilat kanë akses në ndihmën ekonomike janë shtuar edhe gratë në rastet kur bashkëshortët janë në proçes zgjidhje martese dhe nuk ka ende vendim gjykate të formës se prerë.
* Me VKM 723, datë 20.10.2011, u miratua në parim nga KM, Konventa e Këshillit të Europës “Parandalimi dhe lufta kundër dhunës ndaj grave dhe dhunës në familje”, e cila u nënshkrua në Strasburg nga Ministri i MPÇSSHB në 19 dhjetor 2011.

**Trajnimet e punonjësve të policisë, gjyqtarëve, prokurorëve, e specialistëve të tjerë në kuadër të luftës kundër dhunës në famije.**

* Në kuadër të forcimit të kapaciteteve dhe mirëfunksionimit të kësaj Qëndre gjatë periudhës prill- nëntor 2011 janë kryer me mbështetjen e UNDP këto trajnime;
1. Njohja e ligjit Nr. 9669 datë 18.12.2006 “Për masa ndaj dhunës në marrëdhëniet familjare”- trajnuar 12 persona.
2. Sesion trajnues “Në ndihmë të të mbijetuarve nga dhuna në familje” për punonjësit dhe drejtuesit e Qëndrës
3. Kuadri rregullator i strehëzave- trajnuar 12 persona

d)“Rishikim i formularëve të përdorur në Qëndrën Kombëtare për Viktimat e Dhunës në Familje, dhe këshillimi individual.

e)”Këshillimi në grup për të mbijetuarit e dhunës në familje.

* Në zbatim të Ligjit 9669, datë 18.12.2006 : “Mbi masat ndaj dhunës në marrëdhëniet familjare” Ministria e Shëndetësisë në Bashëkpunim me UNFPA-në, nëpërmjet Qëndrës Kombëtare për Studime Sociale kanë vazhduar trajnimet për pesonelin e kujdesit shëndetësor: “Parandalimi,diagnostikimi,trajtimi dhe referimi i dhunës më bazë gjinore” në disa qarqe të tjera të vendit: Dibër, Lezhë, Elbasan, Korçë, Durrës, Fier.**Janë trajnuar gjithsej 60 persona.**
* Në kuadër të forcimit institucional të kapaciteteve specifike në përgjigje të nevojave të viktimave të dhunës në familje edhe gjatë vitit 2011 janë kryer trajnime me çështjet e barazisë gjinore e dhunës në familje me Drejtoritë e Policisë në Qarqe me tematikë “Mbrojtja, trajtimi dhe menazhimi i rasteve të dhunës në familje, në nivel lokal, bazuar në legjislacionin përkatës dhe në krijimin e reagimit të koordinuar kundrejt këtij fenomeni”.
* Gjithsej janë trajnuar 1100 persona për dhunën në familje.

**Fushata sensibilizuese për parandalimin dhe luftën kundër dhunës në familje.**

Ministria e Punës, Çështjeve Sociale dhe Shanseve të Barabarta, nga data 25 Nëntor – 10 Dhjetor 2011, zhvilloi Fushatën Kombëtare të 16 ditëve të aktivizmit kundër dhunës ndaj grave dhe dhunës në familje, me sloganin: “Dhuna në familje është krim. Familje pa dhunë, shoqëri në paqe” në kuadër të zhvillimit të  fushatës së përvitshme mbarëbotërore sensibilizuese për parandalimin dhe luftën kundër dhunës ndaj grave.

Në bashkepunim me organet e pushtetit vendor, shoqerinë civile, organizmat ndërkombëtare të Kombeve të Bashkuara ne Shqiperi, Parlamentin Rinor, Fakultetet e Drejtësisë dhe Gazetarisë, media, në të gjithë vendin po zhvillohen takime rajonale të përbashkëta, aktivitete sensibilizuese dhe ndërgjegjësuese për parandalimin dhe luftën kundër dhunës në familje me synim te mobilizohen sa më shumë aktorë aktivë në këtë luftë të përbashkët kundër fenomenit.

Konferenca më datë 9 dhjetor 2011 shënoi pikën kulmore të kësaj Fushate duke sjellë këtë vit një hap pozitiv siç është miratimi në parim për nënshkrimin e Konventës Europiane “Për parandalimin dhe luftën kundër dhunës ndaj grave dhe dhunës në familje”.

#### **Ndikimi i investimeve**

Lidhur me këtë objektiv investimet janë kryer për ngritjen e strehëzës kombëtare për viktimat e dhunës në familje, për ngritjen e mekanizmave të referimit të rasteve të dhunës si dhe për trajnimet e specialistëve që punojnë në këtë fushë. Pjesërisht në shumën 4.500.000 lekë janë mbuluar nga buxheti i shtetit. Pjesa tjetër është mbuluar nga Programi Një OKB “Për barazinë gjinore në Shqipëri”.

#### **Faktorët pengues**

Lidhur me këtë objektiv ka patur disa pengesa:

* Moszbatimi i LDHF nga ana e pushtetit vendor për ngritjen e Qendrave të Rehabilitimit të Viktimave të Dhunës në familje.
* Moszbatimi i LDHF nga ana e pushtetit vendor për instalimin e linjave 24-orëshe.

**Shpjegimi i sistemit të monitorimit**

**Sistemi ekzistues i monitorimit në ministri dhe tek agjencitë nën varësi**

# Monitorimi dhe vleresimi i zbatimit të politikave sociale eshte kompetence e MPÇSSHB. Drejtoritë e politikave ne MPÇSSHB si; Drejtoria e Politikave të Punesimit, Drejtoria e Sherbimeve Sociale, Drejtoria e Pensioneve dhe Pagave, Drejtoria e Shanseve të Barabarta, Drejtoria e Inspektimit dhe Shendetit ne Punë, Drejtoria Politikave Migratore, Rikthimit dhe Riintegrimit, jane kompetente për monitorimin dhe vleresimin e poltikave sociale. Konkretisht, Drejtoria e Politikave të Shanseve të Barabarta dhe Familjes monitoron zbatimin politikave ne fushen e barazisë gjinore dhe dhunës në familje.

### Plani i punës për forcimin e sistemit të monitorimit

Në planin e punës të Drejtorisë së Politikave për Shanset e Barabarta dhe Familjen, vendosen dhe treguesit që shërbejnë për forcimin e sistemit të monitorimit, synohet qe këta tregues të jenë SMART.

Treguesit e monitorushëm ne planin e punës hartohen në lidhje me objektivat programore si qeveritare dhe të PBA-së.

***Indikatorë për të ardhmen***

Gjatë vitit 2011 , MPCSSHB ka punuar në drejtim të mbledhjes, dhe analizimit të treguesve për barazinë gjinore dhe dhunën në familje, në zbatim të Udhëzimit të Ministrit të MPÇSSHB Nr.1220, datë 27.5.2010 (MPÇSSHB, 2010) “mbi treguesit e monitorim-vlerësimit të barazisë gjinore, dhunës ndaj grave dhe dhunës në familje” e cila është baza e monitorimit të ndërhyrjeve të SKBGJ-DHBGJ.

Përveç këtyre treguesve, në kuadër të kësaj Strategjie janë hartuar edhe tregues të tjerë për të matur efektivitetin e performancës së Strategjisë.

Shqipëria ka ratifikuar instrumenta të ndryshëm ndërkombëtarë dhe kontribon me të dhëna në raporte ndërkombëtare të cilat vlerësojnë performancën e qeverive të ndryshme në lidhje me arritjen e barazisë gjinore. Raporti i Zhvillimit Njerëzor (UNDP, 1995) i Programit të Kombeve të Bashkuara për Zhvillim ka formuluar një Indeks të Zhvillimit Gjinor (IZHGJ) dhe një Matës të Fuqizimit Gjinor (MFGJ) të cilët përmbledhin dimensionet e përshkruara në Tabelën 2. Të dhënat që mblidhen nëpërmjet treguesve të sipërpërmendur kontribojnë si në IZHGJ dhe në MFGJ.

# **Aneks – Shpjegim i indikatorëve**

Indikatori - Objektivi 1 Forcimi i mekanizmit institucional në nivel qendror dhe vendor dhe përmirësimi i kuadrit ligjor nga aspekti i përkatësisë gjinore.

# Rritja e numrit të nëpunësve gjinorë në ministritë e linjës nga 2 në vitin 2011 , në 4 në 2012.

Rritja e numrit të nëpunsve gjinorë vendorë nga në 15 në 2011, në 20 në vitin 2012.

## **Përkufizim i termave**

**“Barazi gjinore”** është pjesëmarrja e barabartë e femrave dhe e meshkujve në të gjithat fushat e jetës, pozita e barabartë ndërmjet tyre, mundësi e shanse të barabarta, për të gëzuar të drejtat dhe për të përmbushur detyrimet në shoqëri, duke përfituar njëlloj nga arritjet e zhvillimit të saj.

**“Përkatësi gjinore”** janë mundësitë dhe atributet shoqërore, të lidhura me të qenit femër apo mashkull, si dhe marrëdhëniet ndërmjet tyre.

**“Nëpunës që merret me çështjet e barazisë gjinore”** është punonjësi i administratës publike, qendrore apo vendore, i cili ka formim dhe njohuri të posaçme në fushën e barazisë gjinore dhe ia kushton kohën e punës arritjes së barazisë gjinore dhe integrimit gjinor në sektorin apo territorin që mbulon.

#### Burimi i të dhënave

#### DPSHBF

#### Zyrtari përgjegjës

Alida Tota, Drejtore e Drejtorisë së Politikave për Shanset e Barabarta dhe Familjen.

Indikatori - Objektivi 2 Fuqizimi i vajzave dhe grave nëpërmjet pjesëmarrjes së tyre në vendim-marrje.

#### Rritja e % së femrave në nivelet e larta drejtuese të Shërbimit Civil nga 26% në 2011, në 27% në 2012.

1. Rritja e përqindjes së femrave në forcat e armatosura nga 12% në 2011, në 14% në 2012.

#### Përkufizim i termave

**nëpunës civil të nivelit të mesëm drejtues** konsiderohen këto pozicione a) drejtor drejtorie b) pozicionet e barazvlefshme me to

**nëpunës civil të nivelit të lartë drejtues** konsiderohen këto pozicione a)Sekretar i Përgjithshëm b)Drejtor Departamenti c) Drejtor Drejtorie të Përgjitshme d) pozicionet e barazvlefshme me tre të parat në institucionet e administratës publike qëndrore apo vendore

#### Burimi i të dhënave

Departamenti i Administratës Publike DAP, Ministria e Mbrojtjes, Drejtoria e Përgjithshme e Policisë së Shtetit.

#### Zyrtari përgjegjës

Alida Tota, Drejtore e Drejtorisë së Politikave për Shanset e Barabarta dhe Familjen.

Ministria e Punës, Çështjeve Sociale dhe Shanseve të Barabarta

Indikatori - Objektivi 3 Te sigurohet fuqizimi ekonomik dhe shoqeror i femrave nepermjet adresimit te pabarazive gjinore ne varferi dhe promovimit te perfshirjes sociale;

1 Rritja e numrit të grave që marrin pjesë në aktiviteteve sensibilizuese dhe promovuese për nxitjen e aftësive sipërmarëse të tyre, 750 në 2011 në 1200 në 2012.

1. Rritja e numrit të raporteve dhe studimeve mbi statusin ekonomik të grave dhe vajzave, nga 2 në 2011, në 3 në 2012.

#### Përkufizim i termave

Për terma të tjera të njëjta me objektivin 1

#### Burimi i të dhënave

INSTAT , DPSHBF, SHKP dhe Zyrat Rajonale dhe Vendore të Punësimit (buletinet statistikore)

#### Zyrtari përgjegjës

Alida Tota, Drejtore e Drejtorisë së Politikave për Shanset e Barabarta dhe Familjen.

Ministria e Punës, Çështjeve Sociale dhe Shanseve të Barabarta

Indikatori- Objektivi 4 : Të rritet ndërgjegjësimi ndaj dukurisë së dhunës me bazë gjinore, mbrojtja ligjore dhe administrative, si dhe mbështetja me shërbime për viktimat e dhunës dhe dhunuesit.

* Rritja e numrit të mekanizmave kombetar te referimit te rasteve te dhunes ne familje, nga 17 2011, në 22 në vitin 2012.
* Rritja e numrit të përsonave të sensibilizuar gjatë fushatave sensibilizuese në nivel kombetar mbi dhunen ne familje nga 1600 në 2011, në 1800 në 2012.
* Rritja e numrit të punonjësve të strukturave/njësive në rang vendor dhe kombëtar të trajnuar për zbatimin e Ligjit “Për masat ndaj dhunës në mardhëniet familjare” nga 1000 në 2011, në 1050 në 2012.

#### Përkufizim i termave

**Mekanizmi kombëtar i referimit të rasteve të dhunës në familje është një mekanizëm**  Per bashkerendimin e veprimtarise se institucioneve ne nivel vendor, dhe referimin e rasteve te dhunes ne familje”, të cilat drejtohen nga Kryetari i Bashkisë dhe në përbërje kanë si anëtarë: përfaqësues të strukturave shtetërore në nivel lokal (të zyrave rajonale të arsimit, shëndetësisë, punësimit, shërbimeve sociale, prefekturës, kryetarët e komunave); përfaqësues të policisë së Shtetit, Gjyqësorit dhe Prokurorisë, Zyrës së Përmbarimit; përfaqësues të Shoqatave dhe Strehëzave që ofrojnë mbrojtje dhe shërbime për viktimat e dhunës në familje; përfaqësues të komuniteve fetare. Nëse në ato Bashki ku keto Komitete ngrihen, funksionojne institucione te sistemit te drejtesise, te strukturave arsimore, shendetesore dhe te punesimit, përfaqësueseit në Komitetin Drejtues jane ne nivel drejtues.

Për terma të tjera të njëjta me objektivin 1

#### Burimi i të dhënave

DPSHBF, Pushteti Vendor, OJF-të e dhunës

#### Zyrtari përgjegjës

Alida Tota, Drejtore e Drejtorisë së Politikave për Shanset e Barabarta dhe Familjen.

Ministria e Punës, Çështjeve Sociale dhe Shanseve të Barabarta

1. Institucionet qe nuk funksionojne ne baze te Ligjit “Nepunesi civil” [↑](#footnote-ref-1)